ועדת הכלכלה, כנסת 25, פרוטוקול מספר 149, 2023-06-25 00:00

דוד ביטן: בוקר טוב לכולם, הנושא הוא המשך הפעלת ההסעות למערכת החינוך

דוד ביטן:  בואו קודם כל נראה מי נמצא פה

דוד ביטן:  מנכ"ל החינוך פה, גם שר החינוך דיבר איתי

דוד ביטן:  מי הגיע ממרכז השלטון המקומי?      

נועה בן אריה: עורכת דין נועה בן אריה, היועצת המשפטית, מיכל מנקס, סמנכ"ל חינוך, רווחה וחברה והילה מהיחידה הכלכלית

דוד ביטן: הבנתי שהיושב ראש אמר שהוא מגיע והוא ביטל את זה ברגע האחרון? הבנתי

דוד ביטן:  מהאוצר מי פה?     

אלי מורגנשטרן: אלי מורגנשטרן רכז חינוך והדר פוקס, רפרנטית חינוך

דוד ביטן: איפה היושב ראש?     

אלי מורגנשטרן: יוגב לא יכול להגיע מסיבות אישיות, הוא ביקש לדחות את הוועדה

דוד ביטן: לא נכון, הוא לא ביקש, הוא אמר שהוא לא מגיע, יש הבדל

דוד ביטן:  אנחנו לא בבית ספר תיכון עכשיו שצריך לתת הסברים

דוד ביטן:  הוא אמר שהוא לא רוצה לבוא, יש לך סמכות לקבל החלטה? אין לך

דוד ביטן:  לךְ יש סמכות לקבל החלטה?      

הדר פוקס: בהחלט

דוד ביטן: אוקיי

דוד ביטן:  אני לא מבין, כשהייתי יושב ראש קואליציה וגם אחריי, ראש אגף התקציבים היה מגיע המון לכנסת, מה קרה שיוגב לא יכול להגיע אף פעם? מה, הוא מורם מעם? מה הסיפור הזה? אנחנו נגיש נגדו תלונה לממשלה, תגיד לו

דוד ביטן:  זו לא פעם ראשונה שאנחנו מזמינים אותו והוא לא מגיע

דוד ביטן:  אז אם הוא שם פס על הוועדה אנחנו נשים פס עליו

דוד ביטן:  זו תהיה התוצאה

דוד גלס: דוד, דיברתי איתו, לא שאני בא להגן עליו, באמת הייתה בעיה אישית בבוקר

דוד ביטן: לא, הוא אמר שהוא לא בא, זה לא קשור

דוד ביטן:  יכול להיות שעכשיו יש בעיה אישית, זה לא מעניין

דוד ביטן:  שיהיה בריא, אני לא יודע מה הבעיה האישית, אני מקווה שתיפתר לו

דוד ביטן:  התקדם משהו?      

דוד גלס: כן

דוד ביטן: מה התקדם? בוא נשמע

דוד גלס: נשמע את אלי מורגנשטרן ואחרי זה את אסף

דוד ביטן: אנחנו לא מתחילים את הדיון מאפס, תגיד מה התקדם

דוד גלס: המנכ"ל פה

אסף צלאל: מה שהתקדם זה שעשינו מספר פגישות, הגענו לסיכום שתהיה תמיכה של האוצר בסעיף הזה של ההתייקרויות, זה יוגדר כתמיכה חד פעמית כמובן

דוד ביטן: כן, בסדר, רק עכשיו

אסף צלאל: אבל תהיה תמיכה שהיא בסך הכול מקובלת בפגישה שאנחנו עשינו יחד עם ארגון המסיעים ועכשיו אנחנו ננסח במכרז סעיף שמוסיף את התמיכה הזאת

דוד ביטן: במכרזים החדשים

אסף צלאל: כן, בתוך המכרז

אסף צלאל:  ההליך כמובן הוא דרך הרשויות המקומיות, אבל - - -     

דוד ביטן: בסדר, אבל הם מקבלים פיצוי, נכון?      

אסף צלאל: בוודאי

דוד ביטן: האוצר, אתם דואגים לרשויות שזה לא יהיה על חשבונם?      

אלי מורגנשטרן: אנחנו מעבירים את הכסף למשרד החינוך כמובן, הגענו ביחד עם משרד החינוך להסדר

אלי מורגנשטרן:  משרד החינוך פועל מול הרשויות המקומיות, מול השלטון המקומי, ולא מול חברות ההיסעים, ההסדר בין הרשויות המקומיות לבין ההיסעים הוא נגזרת - - -     

דוד ביטן: הבנתי, אתם נותנים להם והם נותנים לרשויות

דוד ביטן:  מה שהם יקבלו הם יתנו, נכון?      

אסף צלאל: נכון

דוד ביטן: אתם לא תיקחו מזה עמלה?      

אסף צלאל: לא, אנחנו בוודאי שלא

אסף צלאל:  אנחנו רק כמובן רצינו שהדבר הזה יקרה ואני גם מאוד שמח עליו, אני רק אומר שיש כאן סוגיה אחת שאנחנו נטפל בה בניסוח וגם אין פה שום שינוי מהותי ממה שעד היום

אסף צלאל:  הכסף הזה עובר לרשות המקומית, הרשות המקומית מעבירה את זה למסיעים

אסף צלאל:  יש מקומות שבהם הרשויות המקומיות, זה גם במכתב שהעבירו לך, שהן ספגו אליהן את ההתייקרות, כתלות במה שהם עשו בחוזים מול המסיעים, ויש מקומות שזה הושת על המסיעים

אסף צלאל:       וכאן הסוגיה

אסף צלאל:  בסוף הכסף הזה שמתווסף, צריך לראות שבמקומות שבהם זה הושת על המסיעים זה מגיע למסיעים, ובמקומות שבהם זה הושת על הרשות זה בעצם יהיה לרשות

אסף צלאל:  אין לנו דרך להפריד בין רשות לרשות, אנחנו פשוט מעבירים את המכרז כפי שהוא

דוד ביטן: אבל לפני שאתם מעבירים לרשות אתם לא מבררים מה הם הולכים לעשות עם הכסף? מה זה הושת על הרשות? אתם לא מעבירים רטרואקטיבית, אתם מעבירים מעכשיו והלאה

אסף צלאל: נכון

דוד ביטן: אז מה שהיה תסתדרו, לא יודע, זה כבר עניין של הרשויות מולכם, אבל שלא ייווצר מצב שאתם תעבירו עכשיו לרשות, סתם לדוגמה עשרה מיליון, והם ייקחו את זה על העבר

אסף צלאל: לא, על העבר לא, זה עניין של הסתכלות קדימה

אסף צלאל:  מי שמשלם למסיעים את ההתייקרויות, יש כאלה שמשלמים את ההתייקרויות

דוד ביטן: אני יודע, יש רשויות שאין להם ברירה, במיוחד הרשויות הגדולות ששמתם אותם במצב שאו שהילדים ייסעו שלא ייסעו

אסף צלאל: אז אם הם גם ככה משלמים את ההתייקרויות והם יקבלו פה את התוספת אז זה לא הולך למסיעים כי משלמים להם את ההתייקרויות עד עכשיו

דוד ביטן: תשמע, אם הם משלמים אז משלמים, הם לא צריכים לקבל פעמיים, זה ברור

אסף צלאל: זה בדיוק העניין

דוד ביטן: הרשויות, זה מקובל עליכם מה שאמר מנכ"ל משרד החינוך?      

מיכל מנקס: זה מקובל עלינו כמשהו חד פעמי, זה לא מייתר את הדברים שאנחנו טוענים זה מכבר על ההתייקרויות ועל הצורך בהסדרת המדד

דוד ביטן: בסדר, זה חד פעמי על מנת שאפשר יהיה להתקדם, אבל מה שאני מציע, אתם, הרשויות צריכות לטפל מול משרד האוצר, לפתור את הבעיה אחת ולתמיד, כי מי שייפגע זה הילדים כמובן, אבל זה גם אתם, כי אתם עומדים מול ההורים, לא הם

דוד ביטן:  אתם מבינים את המצב

דוד ביטן:       אני יודע שהנהגים לא יכולים לעשות כלום כי יש להם ערבויות והם מפחדים שייקחו להם את הערבויות, אבל בסוף כשמתעמרים באנשים והם לא מרוויחים כסף, בסוף זה מתפוצץ בפנים של כולם, זה העניין

דוד ביטן:  לכן יש אינטרס לכל העולם לטפל, במיוחד כשרוב הילדים שהם לוקחים זה ילדים מהחינוך המיוחד

דוד ביטן:  יותר במושבים אולי לוקחים, יש שם בית ספר תיכון אזורי, אבל בגדול ביישובים רגילים הרוב זה ילדים מחינוך מיוחד ובהם כן צריך לטפל ואין ויכוח על זה

דוד גלס: אני רוצה להוסיף שנגעת בנקודה חשובה, הקטע של העתיד, שאמרנו שיום חמישי, שייכנס סעיף ההתייקרות, אפרופו מחיר מקסימום כדי לפתור את הבעיות כדי שלא כל שנה נחזור לפה

דוד גלס:  זה יכול להיות מינוס, זה יכול להיות פלוס, אבל להכניס את זה כמו כל המכרזים שיוצאים דרך החשב הכללי, שיהיה את סעיף ההתייקרות

דוד ביטן: קודם כל פתרו לכם את הבעיה עכשיו, זמנית, אבל צריך לטפל בבעיה באופן כללי

דוד ביטן:  אם במכרזי ממשלה יש סעיף אז למה שבמכרזי הרשויות לא יהיה? כמובן אתם צריכים לכסות את זה

דוד ביטן:  אנחנו לא נעזוב את זה, נעשה ישיבה בעוד חצי שנה

דוד ביטן:  אני מקווה שבינתיים תתקדמו עם משרד האוצר על העניין הזה לגבי העתיד, שזה יהיה מסודר

דוד ביטן:  זה לא התפקיד של הוועדה, אנחנו לא מנהלים את המדינה, אבל מכיוון שפונים אלינו אנחנו בודקים אם זה אמיתי ונכון ואז אנחנו נכנסים לזה

דוד ביטן:       קודם כל תודה למשרד האוצר ולרשויות וגם למשרד החינוך בעניין הזה

דוד ביטן:  בוא נגיד, בגלל שפתרתם את הבעיה זמנית אנחנו לא נתלונן על ראש אגף התקציבים, אבל תגיד לו שכשמזמינים אותו שיבוא, שלא יתחיל לעשות כאילו שהוא היום ראש ה-OECD או משהו כזה

דוד ביטן:  עזוב, בחייך, מה זה? לבוא לוועדה של הכנסת? מעולם ראש אגף התקציבים, גם כשהיה מרידור וגם לפני זה, הם תמיד באו, אני לא מבין מה הבעיה, זה חלק מהעבודה שלו

דוד ביטן:  הוא צריך לחוש את הביקורת, לחוש את הצרכים

דוד ביטן:  לשבת במשרד רק? זה לא מתאים לו, אני מכיר אותו טוב, עוד כשהוא היה כמוך, רכז, או באוצר

דוד ביטן:  כשאני הייתי יושב ראש קואליציה הוא היה רכז, או סגן, אני לא יודע מה הוא היה בדיוק, אחר כך הוא הגיע לרמה של ראש אגף תקציבים

דוד ביטן:       עוד מישהו רוצה להגיד משהו?      

ניסים סרוסי: כן

ניסים סרוסי:  בוקר טוב

ניסים סרוסי:  קודם כל באמת תודה לכל מי שעשה את העבודה והגיע לתוצאה המבורכת, אבל אני לא מצליח להבין מה קרה פה עכשיו

ניסים סרוסי:  שמענו שיש איזה שהוא תקציב שיגיע איכשהו לחברות ההסעה

דוד ביטן: יש פתרון לעכשיו, פתרון כללי אין עדיין

ניסים סרוסי: זה הבנתי

דוד ביטן: אתם צריכים לשבת עם משרד החינוך, משרד האוצר, הרשויות המקומיות

דוד ביטן:  זה דבר שצריך אותו, אבל זה לוקח זמן, הדברים האלה, לכן אני עושה ישיבה בעוד חצי שנה, לראות מה התקדם

ניסים סרוסי: נכון, לכן אני קצת דואג מסוג הפתרון הזה

ניסים סרוסי:  זה סוג של פתרון שאנחנו למודי ניסיון ויכול להיות שעם מנכ"ל משרד החינוך נצליח להגיע לפתרון יותר טוב מבחינת חברות ההסעה, אבל אני באמת חושב שאולי צריך לכוון את זה להתייקרויות שיהיו מהיום והלאה

ניסים סרוסי:  זאת אומרת אנחנו בתוך אירוע שאומר שנשלם על העבר, קיבלו, לא קיבלו

דוד ביטן: לא, אם קיבלת לא מגיע לך, מה אתה רוצה? אם עיריית ראשון הביאה לך –      

ניסים סרוסי: אז לא מגיע לי?      

דוד ביטן: אז לא מגיע לך, זה ברור, אתה רוצה פעמיים לקבל את ההתייקרות?      

ניסים סרוסי: אני בכלל לא בעניין, אני רק אומר שבעיקרון יש מכרז שאני נמצא בו בשנה השנייה או השלישית, באותו מחיר, זה לא משנה, אני בעצם לא מקבל את ההצמדות קדימה, זה האירוע הגדול

ניסים סרוסי:  נכון שיש לי פיצוי, אבל אני בתוך אירוע שמחר יש התייקרות של 10%, 15%

דוד ביטן: ניסים, דיברנו על זה, כרגע נותנים לך פתרון זמני, זה בסדר, לגבי העתיד כולם מבינים שצריך לפתור

דוד ביטן:  אני חושב שהרשויות איתך, הם לא נגדך, כי בסוף בערים הגדולות, הן משלמות את ה – לא האוצר, כי הם נותנים פתרון

ניסים סרוסי: בחלקם

דוד ביטן: ברוב הרשויות הגדולות

דוד ביטן:  אני לא מאמין שעיריית תל אביב, ראשון וזה הם עומדים מהצד

דוד גלס: אבל הייתה אמירה שיש סעיף התייקרות, גם זה צריך להגיד

ניסים סרוסי: נכון

ניסים סרוסי:  כל האירוע זה סעיף ההתייקרות

דוד ביטן: בסדר, ניסים

דוד ביטן:  אנחנו נעשה בעוד חצי שנה ישיבה, עד אז תנהלו משא ומתן, זה לא דבר שנעשה בלי משא ומתן

דוד ביטן:  האוצר, תנסו לראות פתרון קבוע, כמו במכרזי ממשלה, לקראת עוד חצי שנה

דוד ביטן:  בינתיים כולם יירגעו, נעבור את הבחירות המוניציפליות, אחר כך נראה מה יהיה

דוד ביטן:      תודה רבה, הישיבה הסתיימה, אני מודה לכולם